కాస్త దిగొచ్చిన పసిడి ధర - Gold sheds Rs 270 silver up by Rs 120 - EENADU
దిల్లీ: అంతర్జాతీయ సానుకూలతలు, కొనుగోళ్ల అండతో గత కొద్ది రోజులుగా పైపైకి పోతున్న పసిడి ధర గురువారం కాస్త దిగొచ్చింది. నేటి బులియన్‌ మార్కెట్లో రూ.270 తగ్గడంతో 10 గ్రాముల బంగారం ధర రూ. 34,180కి పడిపోయింది. స్థానిక నగల వ్యాపారుల నుంచి గిరాకీ తగ్గడంతో ఈ లోహం ధర దిగొచ్చినట్లు మార్కెట్ వర్గాలు పేర్కొన్నాయి.
మరోవైపు వెండి మాత్రం నేడు మరింత పెరిగింది. పారిశ్రామిక వర్గాలు, నాణేల తయారీదారుల నుంచి డిమాండ్‌ ఉండటంతో కేజీ వెండి ధర రూ.120 పెరిగి రూ.41,500కు చేరింది. ఇక అంతర్జాతీయంగా బంగారం, వెండి ధరలు స్వల్పంగా తగ్గాయి. న్యూయార్క్‌ మార్కెట్లో ఔన్సు పసిడి ధర 1,303.94డాలర్లు, ఔన్సు వెండి ధర 15.63 డాలర్లు పలికింది.
kaasta digochina pasidi dhara - Gold sheds Rs 270 silver up by Rs 120 - EENADU
dilli: antarjaatiiya saanukuulatalu, konugolla andatho gatha koddi rojulugaa paipaiki potunna pasidi dhara guruvaram kaasta digochindi. neti bulianke marketlo roo.270 taggadamtho 10 graamula bangaram dhara roo. 34,180ki padipoyindi. sthaanika nagala vyaapaarula nunchi giraki taggadamtho ee loham dhara digochinatlu market vargaalu perkonnayi.
marovaipu vendi maatram nedu marinta perigindi. paarisraamika vargaalu, naanela tayaareedaarula nunchi demande undatamtho kagi vendi dhara roo.120 perigi roo.41,500ku cherindi. ika antarjaatiiyamgaa bangaram, vendi dharalu swalpamgaa taggaayi. neuyarke marketlo aunsu pasidi dhara 1,303.94daalarlu, aunsu vendi dhara 15.63 daalarlu palikindi.